ร้านนี้เห็นมาแต่เนินนานครับ แต่ไม่มีโอกาสเข้าไปลองซักที คราวนี้ได้เข้าไปลองมาเลยมารีวิวให้เป็นตัวเลือกอีกทางครับ

ร้านไม่ได้กว้างมาก แต่ไม่อึดอัด มีพัดลมให้ มีทีวีจอใหญ่ แต่อาจจะไม่สะอาดมากเท่าไหร่ แบ่งโซนตักอาหารและที่นั่งทานกันคนละส่วน

149บาทต่อหัวครับ รวมเครื่องดืมพร้อม เด็กสูงไม่เกินเท่าไหร่ไม่รู้ ได้ราคาพิเศษ มีให้เลือกกินมากมายครับ กุ้ง หอย ไก่ ปลา ไส้ คันนา ลูกชิ้น หมูสับ ปลาหมึก เรียกว่า หลากหลาย แต่ร้านนี้ไม่มีเนื้อนะครับ แอบผิดหวัง แต่ไม่เป็นไรเอา3ชั้นมาแทน ที่นี่ขอบอกว่าคนชอบกิน3ชั้น ไม่ควรพลาดเลย ไม่หนามาก ชิ้นพอดีคำ ทานกับน้ำจิ้มของทางร้าน ก็เด็ดอยู่ แต่ที่เด็ดกว่าคือ มายองเนส เอามาจิ้ม3ชั้น อร่อยเพลินเลย

***ที่สำคัญ ร้านนี้ใช้ถ่านไฟแรงมาก ไม่มีตกเลย ไม่ต้องเติมถ่ายเลยก็ว่าได้ สะใจคนกินต้องไฟแรงๆ***

น้ำมีหลากหลายเช่นกัน มีทั้งน้ำอัดลมที่ให้กดเอาจากตู้เองเลย หรือพวกน้ำผลไม้ก็มี

ของกินอื่นๆ ก็มีส้มตำ(ตำเอง) ไอศกรีมกะทิ แต่ไม่แนะนำขนมจีบไม่อร่อย ยำต่างๆ แซ่บใช้ได้

ต้องไปลองดูครับ 149บาท ได้ทั้งหมูกระทะและเครื่องดื่ม ราคาก็ถือว่าไม่แพง และไฟแรง มีโอกาสต้องไปอีกแน่นอนครับ